Ditsela dingwe tse o ka nonotshang boikanyegi joo ka tsone ke dife? E nngwe ke ka go dirisana sentle le bagolwane ba mo phuthegong ya gaeno. (Bahebera 13:17) Bakeresete ba ba godileng sentle ba ikanyega mo go ba ba ‘tlhomilweng balebedi gore ba dise phuthego ya Modimo,’ ba dira seno ka gonne ba lemoga gore Keresete ke ene yo o tlhomilweng go nna Tlhogo ya phuthego ya Bokeresete. (Ditiro 20:28) A bo go tla bo go sa tshwanela jang ne go belaela kgotsa go nyatsa taolo ya bagolwane ba ba tlhomilweng! Gape o tshwanetse go ikutlwa o tshwanetse go ikanyega mo go “motlhanka yo o boikanngo le yo o bonokopela” le dikemedi tse di dirisiwang go anamisa “dijo [tsa semoya] ka nako e e tshwanetseng.” (Mathaio 24:45) Nna bonako go bala le go dirisa tshedimosetso e e fitlhelwang go Tora ya Tebelo le dikgatiso tse dingwe tse di tsamaisang le yone.